സൂപ്പര് ലെവന്ഡോവ്സ്കി ഡോര്ട്മുണ്ട്: റോബര്ട്ട് ലെവന്ഡോവ്സ്കിയുടെ ഇരട്ട ഗോള് മികവില് ബയേണ് മ്യൂണിക്കിനു ജര്മന് സൂപ്പര് കപ്പ്. ബയേണ് 31ന് ബൊറൂസിയ ഡോര്ട്മുണ്ടിനെ തകര്ത്തു. കഴിഞ്ഞ ബുണ്ടസ് ലിഗ സീസണില് 41 ഗോളുമായി റിക്കാര്ഡ് കുറിച്ച ലെവന്ഡോവ്സ്കി ഈ സീസണിലും ഫോമിലാണെന്നു തെളിയിച്ചിരിക്കുകയാണ്. പുതിയ സീസണില് ഇതോടെ ലെവന്ഡോവ്സ്കിയുടെ പേരില് മൂന്നു ഗോളായി. ലെവന്ഡോവ്സ്കിയുടെ ഗോളെത്തും മുന്പ് ബയേണ് ഗോള്കീപ്പര് മാനുവല് നോയര് മികച്ച രക്ഷപ്പെടുത്തലിലൂടെ മാര്ക്കോ റൂസിന്റെയും എര്ലിംഗ് ഹാലന്ഡിന്റെയും ശ്രമങ്ങള് തടഞ്ഞിട്ടു. 41ാം മിനിറ്റില് സെര്ജെ ഗ്നാബ്രിയുടെ ക്രോസില്നിന്നു ലെവന്ഡോവ്സ്കിയുടെ ശക്തമായ ഹെഡര് ബൊറൂസിയയുടെ വല കുലുക്കി. രണ്ടാം പകുതി തുടങ്ങി 49 മിനിറ്റിലെത്തിയപ്പോള് തോമസ് മ്യുള്ളറുടെ വക ഗോളുകൂടിയെത്തിയതോടെ ബയേണിന്റെ ലീഡ് ഉയര്ന്നു. അല്ഫോന്സോ ഡേവിസ്ലെവന്ഡോവ്സ്കി നീക്കത്തില്നിന്നാണു ഗോളെത്തിയത്. ഇടതുവശത്തുനിന്നു ഡേവിസ് നല്കിയ പാസ് ലെവന്ഡോവ്സ്കി പിന്നിലേക്കു തട്ടി. ഓടിയെത്തിയ മ്യുള്ളറിനു പന്ത് ചെറുതായൊന്നു തട്ടേണ്ടതേ ഉണ്ടായിരുന്നുള്ളൂ. 53ാം മിനിറ്റില് ഹാലന്ഡ് വലകുലുക്കിയെങ്കിലും ഓഫ്സൈഡ് വിളിയില് ഗോള് നിഷേധിച്ചു. 64ാം മിനിറ്റില് ബോക്സിനു പുറത്തുനിന്നു റൂസിന്റെ സുന്ദരമായൊരു ഷോട്ട് നോയറെ കടന്ന് വലയില് തറച്ചു. സമനിലയ്ക്കായി ഡോര്ട്മുണ്ട് ശ്രമം തുടര്ന്നെങ്കിലും വിജയിച്ചില്ല. തിരിച്ചുവരാനുള്ള പ്രതീക്ഷകളെല്ലാം തകര്ത്ത് 74ാം മിനിറ്റില് ലെവന്ഡോവ്സ്കിയുടെ ഗോള് ബയേണിന്റെ ഈ സീസണിലെ ആദ്യ കിരീടം ഉറപ്പിച്ചു.